Document ID: 31986R1203

KOMISSION ASETUS (ETY) N:o 1203/86,
annettu 23 päivänä huhtikuuta 1986,
tavaroiden luokittelusta yhteisen tullitariffin alanimikkeeseen 85.21 D II
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi olisi täsmennettävä sellaisten molybdeenialustalle asennettujen piilevyjen luokittelua, jotka on valikoivasti diffusoitu niin, että niille on muodostunut erillisiä vyöhykkeitä,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 1069/86(4), liitteenä olevan yhteisen tullitariffin alanimikkeeseen 85.21 D kuuluvat muun muassa diodit, transistorit sekä niiden kaltaiset puolijohdekomponentit ja alanimikkeeseen 85.21 E osat ja varaosat,
nämä molemmat alanimikkeet voidaan ottaa huomioon edellä mainittujen tavaroiden luokittelussa,
edellä esitetyn kaltaisia levyjä ei ole varustettu kotelolla ja kytkennöillä, mutta ne muodostavat jo sellaisinaan puolijohdekomponentin; tämän vuoksi ne on luokiteltava nimikkeistön 1 yleisen tulkintasäännön mukaisesti alanimikkeeseen 85.21 D,
nämä levyt eivät ole alanimikkeessä 85.21 D I tarkoitettuja kiekkoja; tämän vuoksi ne kuuluvat alanimikkeeseen 85.21 D II, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Molybdeenialustalle asennetut piilevyt, jotka on valikoivasti diffusoitu niin, että niille on muodostunut erillisiä vyöhykkeitä, kuuluvat alanimikkeeseen:
85.21 Kuuma-, kylmä- ja valokatodiputket (myös höyry- ja kaasutäytteiset putket, katodisädeputket, televisiokameraputket ja elohopeatasasuuntausputket), valokennot, asennetut pietsosähköiset kiteet, diodit, transistorit sekä niitä vastaavat puolijohdekomponentit, valoa lähettävät diodit, elektroniset mikropiirit:
D. Diodit, transistorit sekä niiden kaltaiset puolijohdekomponentit, valoa lähettävät diodit, elektroniset mikropiirit:
II. muut.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa
Tehty Brysselissä 23 päivänä huhtikuuta 1986.

Labels: 3
1